Zhantas/Cleaned-Uzbek_Wikipedia huggingface dataset:
Runway 34

Runway 34 2022-yilda ekranlarga chiqarilgan filmdir. Panorama Studios, Ajay Devgn FFilms studiyalari tomonidan ishlangan, Yash Raj Films, Panorama Studios tomonidan esa tarqatilgan. Film rejissori — Ajay Devgn, ssenariy mualliflari — Sandeep Kewlani. Filmda bosh rollarni Ajay Devgn, Amitabh Bachchan, Rakul Preet Singh, Boman Irani, Angira Dhar hamda Ahmad Harhash ijro etgan.

 Mazmuni 

 Rollarda 

 

 
 
 
 

Turkum:2022-yil filmlari
Turkum:Ingliz tilidagi filmlar
Turkum:Hindiston filmlari
Hofiz qoʻngʻirot madrasasi

Hofiz qoʻngʻirot madrasasi — Buxoro madrasasi. Hozirgi kunda madrasa saqlanib qolmagan.
Hofiz Qoʻngʻirot madrasasi 1910-yilda Hofiz qoʻngʻirot guzarida, Buxoro amirligida hukmronlik qilgan Amir Abdulahadxon davrida, Abdurahmon valadi Qozixon tomonidan tashkil etilgan. Tadqiqotchi olim Abdusattor Jumanazarov ushbu madrasaga oid bir qator vaqf hujjatlarini oʻrgangan boʻlib, madrasa bilan bogʻliq maʼlumotlar keltirgan. Madrasa gʻarbida koʻcha, shimolida Poyi ostona hammomi, sharqida gʻoʻlax hovlisi, janubida esa mulla Muhammad Nazar mufti madrasasi mavjud boʻlgan. Madrasadan oldin ushbu joy qarovsiz boʻlgan. Voqif ushbu joyni 40 ming tangaga sotib olgan va madrasaga aylantirgan. Hofiz Qoʻngʻirot madrasasi uchun Abdurahmon valadi Qozixon Choʻqmoq mavzesidagi 200 tanob yer va Soʻzangaron guzarida joylashgan Navi oliy rastasidagi 7 ta doʻkonni vaqf qiladi. Madrasa hujralarida ikki nafar talaba tahsil olgan va darsxonasi ham mavjud boʻlgan. Madrasa vaqf hujjati sadr rais Mir Burhoniddin ibn qozi ul-quzzot Mir Badriddin muhri bilan tasdiqlangan. Hofiz Qoʻngʻirot madrasasi faoliyatiga oid yana 3 ta vaqf hujjati saqlanib qolgan. Ushbu madrasada XIX asr oxirida mulla Imomiddin dars bergan. Vaqf hujjatida madrasa tarbiyalanuvchilari mulla Abduvahhob va Fathullohning nomlari keltirilgan. Sadri Ziyo Hofiz Qoʻngʻirot madrasasida 8 ta hujralar boʻlganligini yozib qoldirgan. Hofiz Qoʻngʻirot madrasasi yongʻinda kuyib ketgan.
Hofiz Qoʻngʻirot madrasasi 21 ta hujradan iborat boʻlgan. Ushbu madrasa Oʻrta Osiyo meʼmorchiligi uslubida bunyod etilgan. Madrasa pishiq gʻisht, yogʻoch, tosh va ganchdan qurilgan. 

 

Turkum:Buxoro madrasalari
Turkum:Buxoro meʼmoriy yodgorliklari
AbioCor

AbioCor — ogʻir yurak etishmovchiligini davolash uchun moʻljallangan sunʼiy yurak mashinasi. Bu ishlanma 2015-yilda toʻxtatildi.

AbioCor Massachusets kompaniyasi Abiomed tomonidan ishlab chiqilgan. U butunlay bemorning tanasida joylashgan, ichki batareyaga ega, tashqi quvvat manbasidan toʻgʻridan-toʻgʻri teri orqali zaryadlanadi, yaʼni simlarga ulanishi shart emas (kontaksiz). Bu infeksiyalar bilan bogʻliq asoratlar xavfini kamaytiradi.

AbioCor faqat bemorning boʻyi va tana vazni maʼlum talablarga javob bersa, implantatsiya qilinishi mumkin, shuning uchun klinik sinovlar bosqichida bemorlar faqat erkaklar orasidan tanlangan. Qurilmaning ishlash muddati 18 oy belgilanadi. AQShda qurilma 2006-yilning kuzida Oziq-ovqat va farmatsevtika idorasidan (FDA) ruxsat olgan.

 Ekspluatatsiya 
Sunʼiy yurakning ichki batareyasi bemorga bir soat davomida erkin harakat qilish imkonini beradi, tashqi quvvat manbai oʻrnatilgan boʻlsa, bu muddat ikki soatgacha uzaytiriladi. Anʼanaviy elektr tarmogʻidan batareyalarni qayta zaryadlash mumkin.

 Klinik sinovlar 
2004-yilning sentabrigacha AbioCor 14 nafar bemorga implantatsiya qilingan. Sinovlar qurilmaning xavfsizligini koʻrsatdi, bu ogʻir yurak etishmovchiligi boʻlgan bemorlarga yordam berishi mumkinligini isbotladi. Ularning oʻlimi muqarrar va muqobil davolash usullari mumkin emas edi. Baʼzi hollarda bemorning hayoti bir necha oyga uzaytirilishi mumkin, bu unga yaqinlari bilan muloqot qilishni davom ettirish imkoniyatini beradi. Operatsiyadan keyingi umr koʻrish ehtimoli 10 — 17 oy. Bir bemor kasalxonadan uyiga chiqarildi.

Qurilmani qoʻllash uchun koʻrsatmalar: yurakning ikkala qorinchasining ogʻir yurak etishmovchiligi va ikki hafta ichida transplantatsiya qilinmasa oʻlim prognozi.

 AbioCor kelajagi 
2000-yillarning ikkinchi yarmida AbioCor II ni ishlab chiqish amalga oshirildi. Yangi versiyaning klinik sinovlarini boshlash 2008-yilga rejalashtirilgan edi. Qurilmaning xizmat qilish muddati besh yilgacha boʻlishi kutilgan edi. Sunʼiy yurakning yangi versiyasi ham avvalgisidan 30 foizga kichikroq boʻldi, bu esa uni ayollarga implantatsiya qilish imkonini beradi. Nazorat qiluvchi organlarning birinchi AbioCor modelidan farqlaridan biri boʻlgan insultni rivojlanish ehtimolini kamaytirish choralari koʻrildi.

2012-yil avgust oyida AbioCorning asosiy tadqiqotchisi va ishlab chiquvchisi Devid Lederman oshqozon osti bezi saratonidan vafot etdi.

AbioCor II ni ishlab chiqish va amalga oshirish muvaffaqiyatli boʻlmadi. AbioCor mahsuloti 2015-yilda ABIOMED veb-saytidan va boshqa ommaviy axborot vositalaridan olib tashlangan. Shunday qilib, ishlab chiqaruvchi kompaniya qurilmani yanada rivojlantirishdan bosh tortdi.

 

 

 AbioCor dasturchi sayti
 Surat AbioCor
 AbioCor sunʼiy yurak oʻlayotganlarning umrini uzaytiradi (Rus) compulenta.ru (2006-yil 11-sentyabr)
 Abiokorning oʻninchi sunʼiy yuragi transplantatsiya qilindi (rus. ) MedPortal.ru (11.03.2003 y.)
 Egizak turbina pulssiz bemorlarning umrini uzaytiradi, 2008-yil 16-oktyabr.
Turkum:Implantatlar
Turkum:Kasalliklar
Vincent Candela

Vincent Filipp Antuan Candela (1973-yil 24-oktabrda tugʻilgan) – fransiyalik sobiq professional futbolchi. Fransiya terma jamoasi bilan Candela 1998-yilgi FIFA Jahon kubogi va UEFA Yevro 2000 musobaqalarida gʻolib chiqgan.

 Yoshlik yillari 
Candela Bédarieux, Herault shahrida tugʻilgan.

 Klubdagi faoliyati 
Klub darajasida Candela Fransiyada Tuluza (1992—1995) va Guingamp (1995—1997) jamoalarida futbol oʻynagan, keyin Italiyaning „Roma“ jamoasiga (1997—2005) oʻtgan. U 2001-yilda „Roma“ bilan bitta skudetto, shuningdek, Italiya Superkubogini qoʻlga kiritgan. Bundan tashqari klubga 2003-yilda Italiya kubogi finalida gʻolib chiqishga yordam bergan. Keyinchalik u Angliyaning „Bolton Wanderers“ jamoasiga (2005) qoʻshilgan. Oradan biroz vaqt oʻtgach Candela Italiyaga qaytib, „Udineze“ (2005—2006) va Siena (2006—2007) klublarida oʻynagan, shuningdek, Messina (2007) bilan ijara shartnomasi imzolagan. 2007-yil 28-yanvarda u Messina uchun A Seriyadagi soʻnggi oʻyinini Askoli jamosiga qarshi oʻtkazgan.

 Xalqaro faoliyati 
Fransiya terma jamoasida Candela 1996-2003 yillarda 40 marta maydonga tushib, 5 ta gol urgan. Uning maydonga tushish soni Bixente Lizarazu tomonidan cheklangan, ammo u Fransiyaning 1998-yilgi FIFA Jahon chempionatida oʻz maydonida gʻalaba qozonganida bitta oʻyinda maydonga tushgan. Fransiya gʻalaba qozongan Yevro-2000 musobaqasi davomida Candela ikkita oʻyin oʻtkazgan, ikkalasida ham asosiy tarkibda maydonga tushgan. 1996-yilgi yozgi Olimpiya oʻyinlarida va 2002-yilgi futbol boʻyicha jahon chempionatida Fransiya terma jamoasi safida maydonga tushgan. 

 Xalqaro maydondagi gollari 
+Vincent Candela tomonidan kiritilgan xalqaro gollar roʻyxati# Sana Joy Raqib Hisob Natija Musobaqa 1 1998-yil 14-oktyabr Stad de Frans, Sen-Deni, Fransiya 1-0 2-0 UEFA Yevro-2000 saralashi 2 2001-yil 6-oktyabr Stad de Frans, Sen-Deni, Fransiya 1-0 4-1 Oʻrtoqlik uchrashuvi

 Yutuqlari 
Guingamp

 UEFA Intertoto kubogi : 1996

Roma

 A seriya : 2000—2001
 Italiya Superkubogi : 2001-yil

Fransiya

 FIFA Jahon chempionati : 1998-yil
 UEFA Yevropa chempionati : 2000-yil

 

 

Turkum:1973-yilda tugʻilganlar
Turkum:Yashayotgan insonlar
Turkum:Alifbo boʻyicha futbolchilar
Turkum:Fransiyalik erkak futbolchilar
Turkum:Erkak futbol himoyachilari
Turkum:Toulouse FC futbolchilari
Turkum:En Avant Guingamp futbolchilari
Turkum:AS Roma futbolchilari
Turkum:Bolton Wanderers F.C. futbolchilari
Turkum:Siena FC SSD futbolchilari
Turkum:ACR Messina futbolchilari
Turkum:Udinese Calcio futbolchilari
Turkum:Serie A futbolchilari
Turkum:Italiyadagi muhojir erkak futbolchilar
Turkum:Angliyadagi muhojir erkak futbolchilar
Turkum:Fransiya milliy futbol terma jamoasi erkak futbolchilari
Turkum:UEFA Yevropa chempionatida gʻolib boʻlgan oʻyinchilar
Turkum:Futbol boʻyicha jahon chempionlari
Turkum:FIFA Jahon chempionati 1998 oʻyinchilari
Turkum:FIFA Jahon chempionati 2002 oʻyinchilari
Turkum:UEFA Yevro 2000 oʻyinchilari
Turkum:1996-yilgi Yozgi Olimpiada oʻyinlaridagi futbolchilar
Gʻalabaga ishonch

Gʻalabaga ishonch (inglizcha: Tin Cup) 1996-yilda ekranlarga chiqarilgan romantik kinokomediyadir. Regency Enterprises studiyasi tomonidan ishlangan, Warner Bros. tomonidan esa tarqatilgan. Film rejissori — Ron Shelton, ssenariy mualliflari — John Norville hamda Ron Shelton. Filmda bosh rollarni Kevin Costner, Rene Russo, Cheech Marin va Don Johnson ijro etgan.

 Syujeti 

 Rollarda 
 Kevin Costner — Roy „Tin Cup“ McAvoy
 Rene Russo — Dr. Molly Griswold
 Don Johnson — David Simms
 Cheech Marin — Romeo Posar
 Rex Linn — Dewey
 Linda Hart — Doreen
 Dennis Burkley — Earl
 Lou Myers — Clint
 Richard Lineback — Curt
 George Perez — Jose
 Mickey Jones — Turk
 Michael Milhoan — Boone
 Jim Nantz — CBS telekanali xodimi
 Ken Venturi — CBS telekanali xodimi

 Saundtrek 
Film saundtreki 1996-yilda chiqarilgan.

 „Little Bit Is Better Than Nada“ — The Texas Tornados
 „Cool Lookinʼ Woman“ — Jimmie Vaughan
 „Crapped Out Again“ — Keb' Moʻ
 „Big Stick“ — Bruce Hornsby
 „Nobody There But Me“ — Bruce Hornsby
 „Let Me into Your Heart“ — Mary-Chapin Carpenter
 „I Wonder“ — Chris Isaak
 „This Could Take All Night“ — Amanda Marshall
 „Back to Salome“ — Shawn Colvin
 „Just One More“ — George Jones
 „Where Are You Boy“ — Patty Loveless
 „Every Minute, Every Hour, Every Day“ — James House
 „Character Flaw“ — Joe Ely
 „Double Bogey Blues“ — Mickey Jones

 

 
 
 

Turkum:1996-yil filmlari
Turkum:Ingliz tilidagi filmlar
Turkum:AQSh filmlari
Turkum:AQSh komediya filmlari
Turkum:Warner Bros. filmlari
Mahdixoja madrasasi

Mahdixoja madrasasi — Buxoro madrasasi. Hozirgi kunda madrasa saqlanib qolmagan.
Mahdixoja madrasasi XIX asrda Mirzo Ubayd guzarida, Buxoro amirligida hukmronlik qilgan Amir Nasrullo davrida, Mahdixoja tomonidan bunyod etilgan. Mahdixoja qozikalon lavozimida ishlagan. Tadqiqotchi olim Abdusattor Jumanazarov ushbu madrasaga oid bir qator vaqf hujjatlarini oʻrgangan boʻlib, madrasa bilan bogʻliq maʼlumotlar keltirgan. Qozikalon Mir Badriddin arznomasida Qalmoqjon oyim madrasasi mulla Nematulloh Mahdixoja madrasasi mudarrisi mulla Abdrahmonninhg boʻsh qolgan oʻrniga oʻtkazilishi bildirilgan va maoshi 18 tillani tashkil etgan. Bundan tashqari madrasada mudarrislik qilgan mulla Abdurazzoq toʻgʻrisida ham maʼlumot mavjud boʻlib, uning maoshi 20 tillani tashkil etgan. Sovet inqilobi arafasida Mahdixoja madrasasida mulla Toshxoja talabalarga taʼlim bergan. „Silsilai salotini mangʻitiya“ asarida madrasa bunyodkori Qozi Mahdixoja ibn qozi Maʼsumxoja ibn Abulhayxoja shayxulislom Samamrqandiy deb koʻrsatilgan. Mahdixoja mujaddiya-naqshbandiya tariqati vakili boʻlgan. Madrasada XX asrning birinchi choragida, mulla Yunusxoja mudarrislik faoliyatini olib borgan. Mazkur madrasada mudarrislik qilgan koʻplab kishilar toʻgʻrisida arxiv hujjatlarida maʼlumotlar saqlanib qolgan. Madrasa har bir hujrasida ikki nafar talaba yashagan. Mahdixoja madrasasida tahsil olgan talabalar toʻgʻrisida ham maʼlumotlar mavjud. Jumladan Ubaydulloh Toshkandiy, mulla Abdushukur va Jar qozoq kabi talabalar nomlari keltirilgan. Madrasa Sadri Ziyo maʼlumotlariga koʻra madrasa Mirzo Ubayd guzarida joylashgan va vayron boʻlgan.
Mahdixoja madrasasi 10 ta hujradan iborat boʻlgan. Ushbu madrasa Oʻrta Osiyo meʼmorchiligi uslubida bunyod etilgan. Madrasa pishiq gʻisht, yogʻoch, tosh va ganchdan qurilgan. 

 

Turkum:Buxoro madrasalari
Turkum:Buxoro meʼmoriy yodgorliklari
Xalifa Xudoydod madrasasi

Xalifa Xudoydod madrasasi — Buxoro madrasasi. Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.
Xalifa Xudoydod madrasasi 1796—1797-yillarda Xalifa Xudoydod guzarida, Buxoro amirligida hukmronlik qilgan Amir Shohmurod davrida, Xalifa Xudoydod tomonidan qurilgan. Muarrix Nosiriddin Hanafiy oʻz asarida Xalifa Xudoydod asli Xorazm shaxzolaridan birib boʻlib, Buxoroga kelib, Mir Arab madrasasida tahsil olgan. U Koʻli Odina qishlogʻida yashab, u yerda xonaqoh qurdirdi. U Amir Shohmurod davrida 40 hujrali madrasa, sardoba, tahoratxona va maqbara qurdiradi. Xalifa Xudoydod zamonasing eng mashhur xattotlaridan biri boʻlgan. Tadqiqotchi olim Abdusattor Jumanazarov ushbu madrasaga oid bir qator vaqf hujjatlarini oʻrgangan boʻlib, madrasa bilan bogʻliq maʼlumotlar keltirgan. Ushbu madrasaning vaqf hujjati saqlanib qolgan. Madrasa voqifi madrasa uchun 1797—1798-yillarda Samjan tumanida Jilangʻu mavzesidagi yerni, Poyrudda Bozorchayi Boqi qishlogʻini, Boqi Muhammadxon chorbogʻidagi bir necha qismdan iborat xurri xolis yerini, Farr tumanidagi Ermavzi mavzesidagi 2 boʻlak yerini vaqf qiladi. Madrasaga mutavvali voqifning oʻzi boʻlgan. Madrasaning har bir hujrasida 2 nafar talaba yashagan. Madrasaga 2 oyu 10 kun sababsiz darslarga kelmaganlar madrasadan haydalgan. Ushbu vaqf hujjati 1798-yilda shayx Xudoydod ibn Toshmuhammad Azizon va Muhammad Sharif ibn Mir Muzaffar tomonidan tuzilgan. Xalifa Xudoydod madrasasiga oid yana beshta vaqf hujjati saqlanib qolgan. Ushbu vaqf hujajtida madrasada faoliyat koʻrsatgan mudarrislar va tahsil olgan talabalar toʻgʻrisida maʼlumotlar mavjud. Sadri Ziyo ushbu madrasada 36 ta hujralar boʻlganligini yozib qoldirgan.
Xalifa Xudoydod madrasasi 37 ta hujradan iborat boʻlgan. Ushbu madrasa Oʻrta Osiyo meʼmorchiligi uslubida bunyod etilgan. Madrasa pishiq gʻisht, yogʻoch, tosh va ganchdan qurilgan.

 

Turkum:Buxoro madrasalari
Turkum:Buxoro meʼmoriy yodgorliklari
Dele Adeleye

Ayodele „Dele“ Adeleye (1988-yil 25-dekabrda tugʻilgan) — nigeriyalik sobiq professional futbolchi, markaziy himoyachi sifatida oʻynagan.

 Klubdagi faoliyati 
Adeleye — Lagosda tugʻilgan va Sparta Rotterdam jamoasiga qoʻshilishdan oldin Shooting Stars FC jamoasi tarkibida professional futbolda debyut qilgan. „Sparta“ning quyi ligaga tushib ketganidan soʻng, Adeleye 2010-yil iyun oyida „Metalurh Donetsk“ga erkin agent sifatida qoʻshilgan. 2011-yil 2-sentyabrda: Tavria rasmiy veb-saytida Madagaskarga qarshi ikkita oʻyin uchun Nigeriya terma jamoasiga Dele Adeleye va Sani Kayta chaqirliganligi rasman eʼlon qilingan. Adeleye Donetskning „Metallurg“ jamoasida 26 oʻyinda markaziy himoya ampulasida harakat qilib 3 ta gol urgan. 2013-yilning avgustida Adeleye „Anji“ bilan shartnoma imzolagan. 2014-yil yanvar oyida Adeleye besh oylik shartnoma asosida Gretsiyaning Ergotelis jamoasiga oʻtgan.

2015-yilning fevral oyida Adeleye Qozog'iston Premer-ligasi vakili „Aktobe“ bilan ikki yillik shartnoma imzolagan. 2015-yilgi mavsum yakunlangach, Adeleyeni „Aktobe“ oʻz safiga qoʻshib olgan.

2018-yil 20-fevralda ikki yillik erkin agentlikdan soʻng u Rossiyaning „SKA-Xabarovsk“ klubiga oʻtgan. U klub uchun bor-yoʻgʻi ikkita oʻyinda maydonga tushgan va oxir-oqibat futboldan ketgan.

 Xalqaro faoliyati 
Uzun boʻyli markaziy himoyachi Adeleye 2005-yilda Gollandiyada boʻlib oʻtgan yoshlar oʻrtasidagi Jahon chempionatida Nigeriya U-20 terma jamoasi safida 3 ta oʻyin oʻtkazganRecord at FIFA Tournaments -FIFA. U 2009-yil 29-may kuni Irlandiyaga qarshi oʻrtoqlik oʻyinida birinchi marta kattalar terma jamoasi safida maydonga tushgan.

 Faoliyat statistikasi 

 Klub 
+KlubMavsumLigaMamlakat KubogiLiga KubogiQitʼaBoshqaJamiDivizionOʻyinGolOʻyinGoalsOʻyinGoalsOʻyinGolOʻyinGolOʻyinGolSparta Rotterdam2006—2007Erediviziya51---512007—2008220---2202008—2009172---1722009—201028120--30331Jami72420----30774Metalurh Donetsk2010—2011Ukraina Premyer Ligasi26310---2732011—20120000---00Jami26310------273Tavriya Simferopol2011—2012Ukraina Premyer Ligasi18110---1912012—20132000---20Jami20110------211Kuban Krasnodar2012—2013Rossiya Premyer Ligasi0000---00Anzhi Makhachkala2013—2014Rossiya Premyer Ligasi9000-40-130Ergotelis2013—2014Superliga8000---80OFI Crete2014—2015Superliga14020---160Aktobe2015Qozogʻiston Premyer Ligasi29130-20-341SKA-Khabarovsk2017—2018Rossiya Premyer Ligasi2000---20Karyerada jami180990--60301989

 Xalqaro 
Milliy terma jamoa YilOʻyin Gol Nigeriya 2009-yil 5 0 2010-yil 2 0 2011-yil 3 0 Jami 10 0

 

Turkum:Yashayotgan insonlar
Turkum:Alifbo boʻyicha futbolchilar
Turkum:Nigeriyalik erkak futbolchilar
Turkum:2008-yilgi Yozgi Olimpiyada oʻyinlari sovrindori
Turkum:Olimpiyada medalini olgan futbolchilar
Turkum:FIFA Jahon chempionati 2010 oʻyinchilari
Turkum:2008-yilgi yozgi Olimpiya oʻyinlari futbolchilari
Shayx Jalol madrasasi

Shayx Jalol madrasasi — Buxoro madrasasi. Madrasa hozirgi kunda saqlanib qolmagan.
Shayx Jalol madrasasi XVII asrda, Shayx Jalol guzarida, Buxoro xonligida hukmronlik qilgan shayboniy Abdulazizxon davrida bunyod etilgan. Tadqiqotchi olim Abdusattor Jumanazarov ushbu madrasaga oid bir qator vaqf hujjatlarini oʻrgangan boʻlib, madrasa bilan bogʻliq maʼlumotlar keltirgan. Madrasa vaqf hujati Amir Shohmurod davrida koʻchirilgan. Dastlabki vaqf hujjati 1691-yilda rasmiylashtirilgan. Ushbu vaqf hujjatida madrasa uchun 5 ta doʻkon, 2 ta omborxona va Favoriz va Xuffar tumanlarida 200 tanob yer vaqf qilingan. Madrasada 1 nafar mudarris talabalarga taʼlim bergan. Madrasa, masjid va xonaqoh uchun oshxona ham mavjud boʻlib, u yerda har kuni ovqat tayyorlangan. Shayx Jalol madrasasi bilan bogʻliq 5 ta hujjat aniqlangan. Hujjatida madrasada faoliyat koʻrsatgan mudarris mulla Muhammad Yaʼqub Mir Badriddin ismi keltirilgan boʻlib, maoshi 15 tillani tashkil etgan. Madrasa Buxorodagi ikkinchi darajali oliy toifaga mansub oʻquv dargohi hisoblangan. Shayx Jalol shayboniy Abdulazizxonning murshidi boʻlgan. Abdulazizxon ustozi sharafiga Buxorodagi darvozlarning birini nomini Shayx Jalol deb nomlaydi. Qabri atrofiga masjid va madrasa bunyod ettiradi. Ushbu ziyoratgoh XX asrning 30—40-yillarida vayron etilgan. Sadri Ziyo ushbu madrasada 22 ta hujralar boʻlganligini yozib qoldirgan.
Shayx Jalol madrasasi 22 ta hujradan iborat boʻlgan. Ushbu madrasa Oʻrta Osiyo meʼmorchiligi uslubida bunyod etilgan. Madrasa pishiq gʻisht, yogʻoch, tosh va ganchdan qurilgan. 

 

Turkum:Buxoro madrasalari
Turkum:Buxoro meʼmoriy yodgorliklari
Saroy oyim madrasasi

Saroy oyim madrasasi — Buxoro madrasasi. Madrasa hozirgi kunda saqlanib qolmagan.
Saroy oyim madrasasi 1817—1818-yillarda Shayx Jalol guzarida, Buxoro amirligida hukmronlik qilgan Amir Haydar davrida, Tursunmoh oyim binti Jahongirbey devonbegi tomonidan bunyod etilgan. Madrasa pishiq gʻishtdan boʻlib, Shayx Jalol mozori yonida bunyod etilgan. Madrasa gʻarbida ariq, shimolida Muhammad Amin valadi oxund mulla Qurbon hovlisi va janubi va sharqida koʻcha mavjud boʻlgan. Tadqiqotchi olim Abdusattor Jumanazarov ushbu madrasaga oid bir qator vaqf hujjatlarini oʻrgangan boʻlib, madrasa bilan bogʻliq maʼlumotlar keltirgan. Madrasa uchun voqif 1817—1818-yillarda Samjan tumanidagi Margʻasun mavzesidagi 297 tanob yerni vaqf qilgan. Madrasaga voqifning oʻzi mutavvali boʻlgan. Agar u vafot etsa ushbu vazifani qozi ul-quzzot bajargan. Ushbu vaqf hujjati qozi ul-quzzot Mir Abul Hasanxoja ibn Mir Asomiddinxoja al-Husayniy muhri bilan tasdiqlangan. Madrasa faoliyati bilan bogʻliq yana beshta hujjat saqlanib qolgan. Hujjatlarda madrasada faoliyat olib borgan mudarrislar va ularning maoshi toʻgʻrisida maʼlumot mavjud. Jumladan mulla Abduxoliq Joʻybori maoshi 35 tilla, mulla Sadriddin maoshi 40 tillani tashkil etgan. Bundan tashqari hujatda madrasada tahsil olgan talabalar nomlari ham keltirilgan. Sadri Ziyo ushbu madrasada 9 ta hujralar boʻlganligini yozib qoldirgan.
Saroy oyim madrasasi 9 ta hujradan iborat boʻlgan. Ushbu madrasa Oʻrta Osiyo meʼmorchiligi uslubida bunyod etilgan. Madrasa pishiq gʻisht, yogʻoch, tosh va ganchdan qurilgan. 

 

Turkum:Buxoro madrasalari
Turkum:Buxoro meʼmoriy yodgorliklari
Toʻpchiboshi madrasasi

Toʻpchiboshi madrasasi — Buxoro madrasasi. Madrasa hozirgi kunda saqlanib qolmagan.
Toʻpchiboshi madrasasi XIX asrda Bozorxoja guzarida, Buxoro amirligida hukmronlik qilgan Amir Shohmurod davrida, Muhammad Amin toʻpchiboshi tomonidan bunyod etilgan. Ushbu madrasa Muhammad Amin toʻpchiboshi tomonidan qurilgan ikkinchi madrasadir. Toʻpchiboshi madrasasining yillik vaqf mablagʻi 20 ming tangani tashkil etgan. Tadqiqotchi olim Abdusattor Jumanazarov ushbu madrasaga oid bir qator vaqf hujjatlarini oʻrgangan boʻlib, madrasa bilan bogʻliq maʼlumotlar keltirgan. Madrasa peshtoqli va ravoqli boʻlib, masjidi ham boʻlgan. Madrasa hujlari 22 ta boʻlib, 8 tasi yuqori, 14 tasi pastki boʻlgan. Madrasa gʻarbida koʻcha, shimolida shahar arigʻi, sharqida novvoyxona, janubida omma yoʻli mavjud boʻlgan. Voqif madrasa uchun Bozorixoja guzaridagi 2 ta baqqollik, 1 ta novvoyxona, Boloyi ruddagi 1 ta nonfurushlik doʻkonini vaqf qiladi. Madrasaga voqifning oʻzi mutavvali boʻladi. Toʻpchiboshi madrasasi faoliyatiga oid yana bitta vaqf hujjati aniqlangan. Hujjatda madrasada faoliyat olib borgan mudarrislar va ularning maoshi toʻgʻrisida maʼlumot mavjud. Jumladan mulla Rahmatulloh maoshi 18 tillani tashkil etgan. Toʻpchiboshi madrasasida 1928-yilga qadar talabalar tahsil olishgan va u obod boʻlganligi toʻgʻrisida maʼlumotlar mavjud. Sadri Ziyo ushbu madrasada 21 ta hujralar boʻlganligini yozib qoldirgan.
Toʻpchiboshi madrasasi 22 ta hujradan iborat boʻlgan. Ushbu madrasa Oʻrta Osiyo meʼmorchiligi uslubida bunyod etilgan. Madrasa pishiq gʻisht, yogʻoch, tosh va ganchdan qurilgan.

 

Turkum:Buxoro madrasalari
Turkum:Buxoro meʼmoriy yodgorliklari
Joachim Adukor

Joachim Adukor (1993-yil 2-mayda tugʻilgan) — professional futbolchi, Qozogʻiston Premyer-ligasining "Aktobe " klubida markaziy yarim himoyachi sifatida oʻynaydi. Ganada tugʻilgan, Liberiya terma jamoasi safida xalqaro maydonda qatnashadi.

 Klubdagi faoliyati 
Adukor markaziy yarim himoyachi sifatida oʻynaydi. U ilgari Shvetsiyaning Allsvenskan jamoasi Gefleda, Portugaliya Segunda Ligasi jamoasi Trofenseda, Fransiyaning Beziers va Gretsiya futbol ligasida OFI Krit jamoalarida oʻynagan. 

2017-yil 15-avgustda Adukor Bosniya Premyer-ligasining „Sarajevo“ klubi bilan shartnoma imzolagan. 2018—2019-yilgi mavsumda Adukor „Sarayevo“ bilan ichki dublni qoʻlga kiritib, Bosniya Premyer-ligasida ham, Bosniya kubogida ham gʻolib chiqgan. U Sarajevoni 2019-yilning iyun oyida klub bilan shartnomasi tugaganidan keyin tark etgan.

Sarajevoni tark etganidan koʻp oʻtmay, 2019-yil 1-iyulda Adukor Vengriyaning Nemzeti Bajnokság I klubi hisoblanmish Diósgyőri bilan shartnoma imzolagan. oradan bir yil oʻtib, 2020-yilning 8-sentyabrida u ikki yillik shartnoma imzolab, Sarajevo jamoasiga qaytgan. Adukor 2020-yil 13-oktyabrda Radnički Lukavachga qarshi kubok oʻyinida Sarajevoga qayta qoʻshilgandan keyin ilk oʻyinini oʻtkazgan.

 Xalqaro faoliyati 
2011-yil oktyabr oyida Adukor 2013-yilgi Afrika U20 chempionati oldidan Gananing 20 yoshgacha boʻlgan milliy terma jamoasi tarkibida ishtirok etish istagini bildirgan. 2012-yil iyun oyida u saralash musobaqasiga chaqirilgan.

2015-yil may oyida Adukor Gananing 23 yoshgacha boʻlgan terma jamoasiga Butun Afrika oʻyinlari va Olimpiya oʻyinlariga saralashda ishtirok etish uchun taklif qilingan.

2022-yil iyun oyida Adukor Liberiya fuqoroligini olgan va xalqaro maydonda Liberiya sharafini himoya qila boshlagan. U Liberiya terma jamoasi safida 2023-yil 13-iyun kuni Afrika Millatlar Kubogi saralash bosqichida Marokashga qarshi oʻyinda maydonga tushgan.

 Faoliyat statistikasi 

 Klub 
Klub MavsumDivizion Liga KubokQitʼa JamiOʻyin GolOʻyin GolOʻyin GolOʻyin Gol Gefle 2011-yil Allsvenskan 0 0 0 0 — 0 0 2012-yil Allsvenskan 3 0 1 0 — 4 0 2013-yil Allsvenskan 8 0 1 0 3 0 12 0 Jami 11 0 2 0 3 0 16 0 Trofense 2014—2015 LigaPro 12 0 4 1 — 16 1 Beziers 2015—2016 Milliy chempionat 23 0 1 0 — 24 0 OFI Krit 2016—2017 Gretsiya futbol ligasi 17 1 5 0 — 22 1 Sarajevo 2017—2018 Bosniya Premyer-ligasi 20 2 0 0 0 0 20 2 2018—2019 Bosniya Premyer-ligasi 15 1 0 0 4 0 19 1 Jami 35 3 0 0 4 0 39 3 Diosgyori 2019—2020 Nemzeti Bajnoksag I 7 0 0 0 — 7 0 Sarajevo 2020—2021 Bosniya Premyer-ligasi 15 0 6 0 0 0 21 0 Karyerada jami 120 4 18 1 7 0 145 5

 Yutuqlari 
Sarajevo

 Bosniya Premyer-ligasi : 2018—2019
 Bosniya kubogi : 2018—2019, 2020—2021

 

Turkum:Yashayotgan insonlar
Turkum:Alifbo boʻyicha futbolchilar
Turkum:liberiyalik erkak futbolchilar
Turkum:Ganalik erkak futbolchilar
Turkum:Fransiyadagi muhojir erkak futbolchilar
Super Formula Lights

Super Formula Lights (スーパーフォーミュラライツ, Sūpāfōmyuraraitu) — Yaponiyada boʻlib oʻtadigan milliy avtopoyga chempionati. Bu musobaqa Yevroformula boʻyicha umumiy Yevropa chempionati kabi bir xil. Nomenklaturasi IndyCarga oʻxshaydi.

 Tarixi 
Super Formula Lights chempionati 1979-yilda Formula 3ga asoslangan seriya sifatida boshlangan, dastlab Yaponiya Formula 3 chempionati sifatida tanilgan. 2019-yil 17-avgustda seriya promouterlari Yaponiyada boʻlib oʻtadigan Formula mintaqaviy chempionatiga boʻlgan huquqlardan voz kechishdi va seriyani Super Formula Lights deb qayta nomlashdi.

 Ishlab chiqaruvchilar 
Musobaqa Yevroformula Open Championshipga oʻxshash qoidalarga ega.

 Dvigatellar:
 Toyota — TOM’S, Mugen-Honda, Toda Racing va ThreeBond (Nissan).
 Shinalar:
 Yokogama.

 Natijalar 

MavsumGʻolibMasters Class gʻolibi 2020 Ritomo Miyata TOM'S 'Dragonʼ2021 Teppei Natori TOM'S Nobuhiro Imada2022 Kazuto Kotaka TOM'S Nobuhiro Imada

 Avtodromlar 

NoDavlat, AvtodromiYillar1Mobility Resort Motegi avtodromi2020-⁠20222Okayama International avtodromi2020, 20223Sportsland SUGO avtodromi2020-⁠20224Autopolis avtodromi2020-⁠20225Suzuka avtodromi2020-⁠20226Fuji Speedway avtodromi2020-⁠2022

 

 
 Super Formula Lights official website — Japanese / English
Turkum:Formula poygalari
Kanada — Litva munosabatlari

Kanada — Litva munosabatlari Kanada va Litva oʻrtasidagi ikki tomonlama diplomatik munosabatlardir. Davlatlar Jahon Savdo Tashkiloti, NATO, Yevropada Xavfsizlik va Hamkorlik Tashkiloti va Birlashgan Millatlar Tashkilotiga aʼzo. Aholini roʻyxatga olish maʼlumotlariga koʻra, Kanadada 59 285 litvalik yashaydi. Kanadadagi litvaliklarning aksariyati Ontario provinsiyasida yashaydi. Litvalik eng mashhur kanadaliklar orasida Leonard Koen, Birutė Galdikas, Ruta Li, Arch Enemy vokalisti Alissa Wayt-Glu, Ginnes rekordlar kitobining rekordchisi poliglot Pauell Yanulus va boshqalar bor.

 Tarixi 
1937-yilda mamlakatlar oʻrtasida diplomatik munosabatlar oʻrnatilgan. 1944-yilda Litvaning Sovet Ittifoqiga qoʻshilishi roʻy berdi, Kanada buni tan olmadi. 1990-yilda Litva SSSR parchalanganidan keyin mustaqillikka erishdi va Kanada 1991-yil 2-sentyabrda bu davlat bilan diplomatik munosabatlarni tikladi. 2016-yilda davlatlar diplomatik munosabatlar tiklanganining 25 yilligini nishonladi.

 Ikki tomonlama shartnomalar 
Davlatlar oʻrtasida ikki tomonlama shartnomalar imzolangan, jumladan: Ikki tomonlama soliqqa tortishni oldini olish toʻgʻrisidagi bitim (1997); Ijtimoiy taʼminot sohasida hamkorlik toʻgʻrisidagi bitim (2006) va Yoshlar toʻgʻrisidagi bitim (2010).

 Savdo aloqalari 
2016-yilda mamlakatlar oʻrtasidagi tovar ayirboshlash hajmi 422,8 million AQSH dollarini tashkil etdi. Kanadaning Litvaga eksporti 51,1 million AQSH dollariga yetdi va quyidagilardan iborat: mashinalar, avtotransport vositalari va ehtiyot qismlari, baliq va dengiz mahsulotlari, elektr texnika va uskunalar. Litvaning Kanadaga eksporti 371,7 million AQSh dollarini tashkil etdi va quyidagilardan iborat: mineral yoqilgʻi va moylar, mebel va choyshablar, ilmiy-texnik asboblar va oʻgʻitlar.
 Iqtisodiy munosabatlar 
2020-yilgi maʼlumotlarga koʻra, Litva va Kanada oʻrtasidagi tovar ayirboshlash 145 mln. yevroni tashkil etgan boʻlsa, Kanada savdo hajmi boʻyicha Litvaning 37-savdo hamkori hisoblanadi.
Savdo balansida Litvadan Kanadaga eksport ustunlik qiladi.

Eksport 122,6 mln. yevro; Kanada eksport boʻyicha 29-oʻrinda turadi.
Import 22,4 mln yevro; Kanada s import boʻyicha 51-oʻrinda turadi. Eng koʻp import qilinadigan mahsulotlar: yer usti transport vositalari va ularning qismlari (25 %), samolyotlar va ularning qismlari (19 %), elektr mashinalari, ularning jihozlari va qismlari (12 %), yadro reaktorlari, qozonxonalar, mashinalar, mexanik qurilmalar, ularning qismlari, farmatsevtika mahsulotlari.
Litvada toʻgʻridan-toʻgʻri xorijiy investitsiyalar hajmi boʻyicha Kanada 27-oʻrinda (investitsiya 53,5 million yevroni tashkil qilgan).

 Diplomatik missiyalar 

 Kanadaning Vilnyusda elchixonasi bor.
 Litvaning Ottavada elchixonasi bor.

 

Turkum:Kanadaning ikki tomonlama aloqalari
Turkum:Litvaning ikki tomonlama aloqalari
Turkum:Kanadaning tashqi siyosati
Turkum:Xalqaro munosabatlar
Kanada — Latviya munosabatlari

Kanada — Latviya munosabatlari Kanada va Latviya oʻrtasidagi ikki tomonlama diplomatik munosabatlardir. Kanada 1991-yil 26-avgustda Latviya mustaqilligini tan oldi. 1991-yilning 3-sentabrida ikki davlat oʻrtasida diplomatik munosabatlar oʻrnatilgan. Har ikki davlat ham NATO va YXHTning toʻlaqonli aʼzolaridir. Kanadaning Rigada elchixonasi va Latviyaning Ottavada elchixonasi, shuningdek, Monreal, Viktoriya va Toronto shaharlarida uchta faxriy konsulligi mavjud.

 Siyosiy aloqalar 
Kanada Sovet Ittifoqining Boltiqboʻyi mamlakatlarini bosib olganini hech qachon tan olmagan. 1991-yil 26-avgustda Kanada Katta yettilik davlatlari (G7) orasidan birinchi boʻlib Latviya mustaqilligini tan oldi. 2003-yil 28-mart kuni Kanada birinchi boʻlib Latviyaning NATOga aʼzoligini ratifikatsiya qilgan. Kanadada muhim va faol Latviya hamjamiyatining mavjudligi ham ikki tomonlama munosabatlarni qoʻllab-quvvatlaydi.

 Yuqori darajadagi tashriflar 
2008-yil may oyida Latviya Seymi spikeri Gundars Daudze Kanadaga parlament delegatsiyasiga rahbarlik qildi.

2009-yil may oyida Kanada Xalqaro savdo vaziri Stokvell kuni Latviyaga tashrif buyurdi.

2010-yil yanvar oyida Kanada Senati spikeri Noel Kinsella Latviyaga tashrif buyurdi.

 Harbiy munosabatlar 
Kanada va Latviya NATO ittifoqchilaridir. Taʼlim yordami Kanada-Latviya mudofaa munosabatlarining asosidir. 300 dan ortiq latviyalik ofitserlarga tilni oʻrganish, tinchlikni saqlash va boshqa kurslar taklif qilingan.
 Savdo va investitsiyalar 
Latviya va Kanada oʻrtasidagi savdo aloqalarining qiymati nisbatan kichik. 2012-yilda Kanada Latviyaga 54,7 million dollarlik mahsulot eksport qildi, jumladan, toʻqimachilik, farmasevtika mahsulotlari, oziq-ovqat, elektr jihozlari. Latviyadan 20,1 million dollarlik tovarlar import qilindi, jumladan, mebel, optik tolalar, shisha, oziq-ovqat va qurilish materiallari.
 

 

 Kanada tashqi ishlar va xalqaro savdo vazirligi Latviya bilan munosabatlar haqida
 Kanadaning Rigadagi elchixonasi
 Ottavadagi Latviya elchixonasi

Turkum:Kanadaning ikki tomonlama aloqalari
Turkum:Latviyaning ikki tomonlama aloqalari
Turkum:Kanadaning tashqi siyosati
Turkum:Xalqaro munosabatlar
FIA Endurance jahon chempionati

FIA Endurance jahon chempionati — bu avtomobillar klubi de l’Ouest (ACO) tomonidan tashkil etilgan va Xalqaro avtomobil federatsiyasi (FIA) tomonidan o'tkazishga ruxsat etilgan avtopoyga boʻyicha jahon chempionati. Bu seriya ACOning 2010-yilda boshlangan qitʼalararo Le Man kubogi oʻrnini bosish uchun tashkil etilgan.

Seriya poygalarida raqobatlashadigan bir nechta toifadagi avtomobillar, Hypercar (LMH) va LMP2 toifalari mavjud. Jahon chempioni unvonlari mavsum davomida eng yaxshi natija qayd etgan avtopoygachilar va ishlab chiqaruvchilarga beriladi.

 Tarixi 
FIA Endurance jahon chempionati birinchi marta 2012-yilda qitʼalararo Le Man kubogi oʻrniga oʻtkazilgan. 

 Natijalar 

 Hozirgi mavsum 
 Poyga Avtodromi 1000 Miles of Sebring Sebring International Raceway avtodromi 6 Heures de Spa-Francorchamps Spa-Francorchamps avtodromi 24 Hours of Le Mans Sarthe avtodromi 6 Hours of Monza Nazionale di Monza avtodromi6 Hours of Fuji Fuji Speedway avtodromi 8 Hours of Bahrain Bahrain International avtodromi

 Oldingi mavsum 
 Poyga Avtodromi Mavsum 4 Hours of Shanghai Shanghai International avtodromi 2012-2019 4 Hours of Silverstone Silverstone avtodromi 2012-2019 6 Hours of Nürburgring Nürburgring avtodromi 2015-2017 6 Hours of Mexico Autodromo Hermanos Rodriguez avtodromi 2016-2017 6 Hours of São Paulo José Carlos Pace avtodromi 2012-2014 8 Hours of Portimão Algarve International avtodromi 2021 12 Hours of Sebring Sebring International Raceway avtodromi 2012 Lone Star Le Mans Amerik avtodromi 2013-2017, 2020

 

 
 FIA World Endurance Championship 
 Automobile Club de l’Ouest
 Fédération Internationale de l’Automobile
Turkum:Formula poygalari
Papa Gueye

Papa Gueye (1984-yil 7-iyunda tugʻilgan) — Senegallik sobiq professional futbolchi, Xarkovning "Metalist " klubida markaziy himoyachi sifatida oʻynagan hozirda klubga murabbiylik qiladi. Xalqaro maydonda Senegal terma jamoasi sharafini himoya qilgan.

 Faoliyati 
right|thumb|226x226px| Papa Gueye Rostov bilan 2016-yilda
Senegalning Dakar shahrida tugʻilgan Gueye maktab direktori va oʻqituvchi tugʻilib oʻsgan. U 6 yoshida futbol oʻynashni boshlagan, maktabda futbol toʻgaragiga qatnagan. 1999-yilda u AS Douanes (Senegal) futbol klubiga aʼzo boʻlgan. futbol klubida proffesional futbol taʼlimini olgach unga futbol klublari eshiklari ochilgan.

 Metalist Kharkiv 
2006-yilda Gueye Volin — Lutskdan Xarkovning Metalist klubiga koʻchib oʻtgan va u yerda markaziy himoyachi hamda yarim himoyachi sifatida oʻynagan. Xarkovda 10 yildan koʻproq vaqt oʻynab klub maʼmuriyati va muhlislarning eng sevimli oʻyinchilaridan biriga yalnagan. Oradan biroz vaqt oʻtib Gueye Dnepr Dnepropetrovsk bilan shartnoma imzolagan.

 Rostov 
2016-yil 31-avgustda Gueye Rossiya Premyer-ligasi vakili „Rostov“ bilan shartnoma imzolagan.

 "Aktobe" FK 
2017-yilning 23-fevralida Gueye Qozogʻiston Premyer-ligasining „Aktobe“ klubi bilan shartnoma imzolagan va klub tarkibiga qoʻshilgan.

 Dnepr-1 
2019-yilda u Karpati Lvovdan Dnepr-1ga koʻchib oʻtgan.

 Xalqaro faoliyati 
2010-yilda „Metalist“ ustozi Miron Markevich futbol boʻyicha Ukraina milliy terma jamoasiga bosh murabbiy etib tayinlanganida, Gueyni Ukraina fuqaroliguga qabul qilish haqida muzokaralar boʻlib oʻtgan lekin Ukraina hujumati buni rad etganShag navstrechu. Luis Adriano i eщe 8 inostransev, rasschitivavshix na sbornuyu Ukraini.

 Faoliyat statistikasi 

 Klub 
+KlubMavsumLigaMamlakat KubogiQitʼaJamiDivizionOʻyinGolOʻyinGolOʻyinGolOʻyinGolVolyn Lutsk2004—2005Ukraina Premyer Ligasi12000-1202005—200615010-160Jami2701000280Metalist Kharkiv2006—2007Ukraina Premyer Ligasi24160-3012007—200829010-3002008—2009250301003802009—201030210413532010—201120100802812011—2012240001323722012—2013250001003502013—201429130203412014—2015502050120Jami21151605232798Dnipro Dnipropetrovsk2014—2015Ukraina Premyer Ligasi10020001202015—20162205060330Jami3207060450Rostov2016—2017Rossiya Premyer Ligasi4010-50Aktobe2017Qozogʻiston Premyer Ligasi9010-100Karyerada jami28352605833678

 Xalqaro 
+Terma jamoada yil boʻyicha oʻyin va gollar Milliy terma jamoa YilOʻyin Gol Senegal 2012-yil 5 0 Jami 5 0

 Yutuqlari 

 Metalist Kharkiv

— Ukraina Ikkinchi ligasi : 2020—2021; Dnepr Dnepropetrovsk
— UEFA Yevropa Ligasi 2-oʻrin sohibi: 2014—2015

 Galereya 

 

Turkum:Yashayotgan insonlar
Turkum:Alifbo boʻyicha futbolchilar
Turkum:Senegallik erkak futbolchilar
2010-yilgi Qitʼalararo Le Man kubogi

2010-yilgi Qitʼalararo Le Man kubogi avtomobillar klubi de l’Ouestning (ACO) xalqaro chempionati hisoblanadi. 

 Natijalar 

 Bosqich Avtodrom LMP1 musobaqasi LMP2 musobaqasi GT1 musobaqasi GT2 musobaqasi Hisobot 1 Silverstone No. 1 Team Peugeot Jami No. 35 OAK Racing No. 50 Larbre Compétition No. 96 AF Corse Hisobot Nicolas Minassian Anthony Davidson Guillaume Moreau Richard Hein Gabriele Gardel Patrice Goueslard Fernando Rees Gianmaria Bruni Jaime Melo 2 Road Atlanta No. 08 Team Peugeot Total No. 35 OAK Racing Ishtirok etmadi No. 62 Risi Competizione Hisobot Franck Montagny Stéphane Sarrazin Pedro Lamy Jacques Nicolet Frédéric Da Rocha Patrice Lafargue Gianmaria Bruni Toni Vilander 3 Zhuhai No. 2 Team Peugeot Total No. 35 OAK Racing No. 50 Larbre Compétition No. 78 BMW Team Schnitzer Hisobot Franck Montagny Stéphane Sarrazin Jacques Nicolet Frédéric Da Rocha Patrice Lafargue Laurent Groppi Patrick Bornhauser Pedro Lamy Jörg Müller Dirk Werner

 Baholash tizimi 

 Ball 1-oʻrin 2-oʻrin 3-oʻrin 4-oʻrin 5-oʻrin 6-oʻrin 7-oʻrin 8-oʻrin 9-oʻrin 10-oʻrin 11-oʻrin 12-oʻrin 13-oʻrin 14-oʻrin 15-oʻrin 16-oʻrin 17-oʻrin 18-oʻrin 19-oʻrin 20-oʻrin 21-oʻrin 22-oʻrin PL 25 22 20 19 18 17 16 15 14 13 12 11 10 9 8 7 6 5 4 3 2 1 1

 

 
 Intercontinental Le Mans Cup
Turkum:Formula poygalari
110 metrga toʻsiqlar osha yugurish

110 metrga toʻsiqlar osha yugurish — yengil atletika sport turining erkaklar sprint masofalariga tegishli dastur. Sportchilardan sprinterlik sifatlariga ega boʻlishni, maxsus chidamlilikni va toʻsiqlardan oshib oʻtish texnikasini egallashni talab qiladi. 110 metr masofaga toʻsiqlar osha yugurish boʻyicha baxslar faqat yozda 400 metrlik rezina qoplamali stadionlarda oʻtkaziladi. 1896-yildan beri Olimpiya dasga kiritilgan.
right|thumb|300x300px| Gregori Sedok (Niderlandiya). 110 metrga toʻsiqlar osha yugurish

 Qoidalar 
110 m masofaga toʻsiqlar osha yugurishni sportchilar pastki start texnikasini egallagan holda maxsus kolodkalardan chiqib boshlashadi. Erkaklar uchun toʻsiqning balandligi 1,067 m masofada 10 ta toʻsiq boʻlib, ular orasidagi masofa 9,14 m.

Yuqori natijalarga erishish uchun faqat sprinterlik qobiliyatlari juda muhimdir. Qoidaga koʻra, yuqori toifali sportchilar toʻsiqlar orasidagi masofani uch qadamda bosib oʻtishadi. Toʻsiqlardan ularga tegmasdan va tezlikni yoʻqotmasdan oʻtish maqbul deb hisoblanadi. 400 metrga toʻsiqlar osha yugurishdan farqli oʻlaroq, qadamlarning ritmini saqlab qolish ancha muhimdir.

 Tarixi 
Alohida tur sifatida Angliyada XIX asr oʻrtalaridan boshlab rivojlana boshlandi. Birinchi tarixiy da Angliyada oʻtkazilgan qisqa masofaga toʻsiqlar osha yugurish musobaqasi haqida soʻz yuritiladi Erkaklar uchun toʻsiqlar osha qisqa masofaga yugurish birinchi marta 1896-yilda Olimpiya oʻyinlari dasturiga kiritilgan.

1900-yillardan 1970-yillargacha bu turda AQSh sportchilari ustunlik qilgan. 1896-yildan 1972-yilgacha ular faqat bir marta Olimpiya oʻyinlarida magʻlub boʻlishgan. Hozirda ushbu intizom boʻyicha eng kuchli sportchilar AQSh, Kuba, Xitoy va Rossiya sportchilaridir.

 Rekordlar 
 Vaqt Sportchi MamlakatSana Jahon 12.80 s Aris MerrittAQSH 2012-yil 7-sentyabr Olimpiya 12,91 s Liu XiangXitoy 2004-yil 27-avgust Yevropa 12,91 s Kolin JeksonBuyuk Britaniya 1993-yil 20-avgustOʻzbekiston13.27 sSergey UsovOʻzbekiston1988-yil 11-iyun

 

 
 110 va 100 metrga toʻsiqlar — Jim Giroux tomonidan mashqlar va mashgʻulotlar

Turkum:Yengil atletika
Turkum:Yugurish
Implantatlar

thumb| miya implanti ulagichi
thumb| koxlear implant
Implantatlar (Germaniya) dan ← " " + plantare „oʻsimlik“ da), implantlar (inglizcha dan) — tanaga protez sifatida implantatsiya qilish uchun (odamning etishmayotgan aʼzolari oʻrnini bosuvchi moddalar) yoki tibbiy asboblar sinfi. identifikator (masalan, uy hayvonlari haqida maʼlumotga ega chip, teri ostiga implantatsiya qilingan). Bu atama XX asrning 60-yillarida paydo boʻlgan. Implantlar har doim greftdan farqli ravishda noorganik tarkibga ega.

Tish implantlari — bu olinadigan va qoʻzgʻalmas tish protezlarini biriktirish uchun asos sifatida ishlatiladigan yuqori va pastki jagʻlarning suyaklariga implantatsiya qilish uchun implantlarning bir turi.

 kontratseptiv kapsulalari kabi farmakologik tarkibga ega kapsulalarni implantatsiya qilish ham mavjud ) oʻz ichiga olgan gormonal kontratseptivlar.

 Implantatsiya 

 Tish implantlari
 Koxlear implant
 Miya ildizi implantatsiyasi
 jinsiy olatni implantatsiyasi
 Quviqning sunʼiy sfinkteri
 Yurak klapanlarini implantatsiya qilish (mexanik, biologik protezlar)
 Identifikatsiya implantiMexicans get microchipped over kidnapping fears — tech — 22 August 2008 — New Scientist
 Retina implantlari
 Shol boʻlgan aʼzolar uchun implant
 - koʻkrakni tuzatish uchun (jumladan, jarrohlik yoʻli bilan olib tashlangandan keyin) mammoplastika yoki koʻkrakni kattalashtirish uchun koʻkrak implantlari.

Nervlardan nerv impulslarini olib tashlash orqali texnologiyani boshqarish imkonini beruvchi implantlar ishlab chiqilmoqda yoki sinovdan oʻtkazilmoqda, baʼzi bir maxsus maqsadlar uchun nerv impulslarini bloklaydigan implantlar va boshqalar.

 Yana qarang 

 Kiborg
 Neyrokompyuter interfeysi
 Vagus nervining elektr stimulyatsiyasi
 Yurak qopqogʻi protezlari : gulbarg, toʻp, kichik oʻlchamli, aylanadigan disk, bikuspit
 Tana modifikatsiyalari

 

Turkum:Jarrohlik
Turkum:Implantatlar
Callum Ainley

Callum Thomas Ainley (talaffuzi: Kallum Tomas Eynli 1997-yil 2-noyabrda tugʻilgan) — ingliz professional futbolchisi, ikkinchi liga vakili Crewe Alexandra jamoasida yarim himoyachi sifatida oʻynaydi.

 Faoliyati 
Ainley oʻz faoliyatini Crewe Alexandraning yoshlar tizimida boshlagan. U 17 yoshida professional debyutini 2015-yil 5-sentyabr kuni “ Swindon Town ”ga qarshi oʻyinda (3:1) amalga oshirgan. U Creweuchun birinchi golini 2016-yil 30-aprelda Doncaster Roverga qarshi oʻyinda (3:1) kiritgan. Oradan roppa-rosa toʻrt oy oʻtgach, u 2016-yil 30-avgustda Futbol ligasi kubogi uchun oʻyinda Accrington Stanleyda 3:0 hisobida gʻalaba qozonib, oʻzining ikkinchi golini urdi. Ainley 20 yoshga toʻlganidan ikki kun oʻtib, 2017-yil 4-noyabrda Angliya kubogining birinchi bosqichida Rotherham United ustidan 2:1 hisobida gʻalaba qozondi.

2018-yil 3-may kuni Ainley Crewebilan yangi uch yillik shartnoma imzoladi.

2020-yil dekabr oyida Ainley Angliya kubogi bahsida Cheltenham Town bilan oʻyinda olgan jarohati tufayli operatsiya qilindi. U 2021-yilning 14-martida “ Burton Albion” ga qarshi oʻyinda ikkinchi boʻlimda zaxiradan maydonga tushib, asosiy tarkibga qaytdi. Ainley ushbu mavsumdagi ilk golini 2021-yil 1-may kuni Bristol Rovers jamoasiga qarshi 1:0 hisobidagi oʻyinda kiritdi. 2021-yilning 13-mayida Crewe Ainleyga yangi shartnoma taklif qilganini eʼlon qildi. Ainley 2021-yil 30-iyunda ikki yillik shartnoma imzoladi.

2021-yil 25-sentyabrda Rotherham Uniteda Ainley tizzasidan jarohat oldi va ikki oy asosiy jamoada maydonga tusha olmaydi. Ainley 1-dekabr kuni safga qaytdi. U Crewening Futbol Ligasi kubogida Doncaster Roversustidan 2:0 hisobidagi oʻyinning birinchi yarmini oʻynadi. Ainley Crewe birinchi ligadan tushib ketgani uchun jami 36 oʻyin oʻtkazdi. 2022-yil 24-sentabr kuni Mansfield Townga qarshi 2-liga oʻyinida Ainley yelkasidan jarohat oldi. Olgan jarohati jarrohlik amaliyotini talab qildi va u uch oyga safdan chiqdi.

 Karyera statistikasi 
Klub Mavsum Boʻlim Liga Angliya kubogi Liga kubogi Boshqa Jami Oʻyinlar Goʻllar Oʻyinlar Goʻllar Oʻyinlar Goʻllar Oʻyinlar Goʻllar Oʻyinlar Goʻllar Crewe Alexandra 2015–16 Birinchi liga 16 1 0 0 0 0 1 0 17 1 2016–17 Ikkinchi liga 27 1 1 0 0 0 3 1 31 2 2017–18 Ikkinchi liga 45 4 3 1 1 0 3 0 52 5 2018–19 Ikkinchi liga 43 6 1 0 1 0 3 0 48 6 2019–20 Ikkinchi liga 25 2 1 0 2 0 3 1 31 3 2020–21 Birinchi liga 22 1 2 0 1 0 3 0 28 1 2021–22 Birinchi liga 31 0 0 0 2 1 3 0 36 1 2022–23 Ikkinchi liga 10 0 0 0 1 0 1 0 12 0 Kru Alexandra jami 219 15 8 1 8 1 20 2 255 19 Karyera jami 219 15 8 1 8 1 20 2 255 19

 

Turkum:Angliyalik erkak futbolchilari
Turkum:Yashayotgan insonlar
Turkum:1995-yilda tugʻilganlar
Askov (Minnesota)

Askov  — AQShning Minnesota shtatida joylashgan shahardir. Aholisi 2010-yilgi aholini roʻyxatga olish holatiga koʻra 364 kishini tashkil qilgan.

Minnesota shtati 23-avtomagistrali shaharda asosiy yoʻnalish boʻlib xizmat qiladi va 35-shtatlararo yoʻliga yaqin joylashgan.

 Geografiyasi 
Amerika Qoʻshma Shtatlari aholini roʻyxatga olish byurosiga koʻra, shahar maydonga ega.

Kettle daryosi va Partridge Creek daryolari shahar yaqindan oqib oʻtadi. Banning State Park ham yaqin joyda joylashgan.

 
2010-yilgi aholini roʻyxatga olish holatiga koʻra, shaharda 364 kishi, 171 xonadon va 88 oila istiqomat qilgan. Aholi zichligi 111.5/km². Shaharning irqiy tarkibi 97,3 % oq tanli, 0,3 % tubjoy amerikaliklar, 0,3 % osiyoliklar va 2,2 % ikki yoki undan ortiq irqlardan iborat. Har qanday irqga mansub ispan yoki lotinlar aholining 1,4 foizini tashkil etadi.

Shaharda 171 ta xonadon mavjud boʻlib, ulardan 24 foizi 18 yoshgacha boʻlgan bolalari bor, 36,8 foizi er-xotin birga yashagan, 8,8 foizi eri boʻlmagan, 5,8 foizida xotini boʻlmagan erkaklar va 48,5 % oilasizni tashkil qilgan. Barcha uy xoʻjaliklarining 41,5 % jismoniy shaxslardan tashkil topgan va 21,7 % 65 yosh va undan katta boʻlgan yolgʻiz yashaydiganlar mavjud.

Shahardagi oʻrtacha yosh 41 yoshni tashkil etdi. Aholining 21,7 foizi 18 yoshgacha boʻlganlar; 5 % 18 yoshdan 24 yoshgacha boʻlganlar; 28 % 25 dan 44 gacha; 25,5 % 45 dan 64 gacha; va 19,8 % 65 yosh va undan katta. Qishloqning jinsi 47,0 % erkaklar va 53,0 % ayollar edi.

Shahardagi uy xoʻjaliklarining oʻrtacha daromadi 28 472 dollarni, oilaning oʻrtacha daromadi esa 36 250 dollarni tashkil etdi. Erkaklar oʻrtacha daromadi 27 375 dollarni, ayollarniki esa 24 375 dollarni tashkil qildi. Shaharning jon boshiga toʻgʻri keladigan daromadi 14 583 dollarni tashkil etdi. Oilalarning qariyb 5,3 foizi va aholining 9,2 foizi qashshoqlik chegarasidan past boʻlganlardir.

 Anʼanalari 
Askov ilgari 1970-yillargacha shahar tomonidan yetishtiriladigan va eksport qilinadigan bryukvaning katta miqdori tufayli oʻzini „dunyoning bryukva poytaxti“ deb atagan. Hozir qishloqda har yili oʻtkaziladigan „Yarmarka va Bryukva festivali“, goʻzallik tanlovi va avgust oyining toʻrtinchi hafta oxirida, bryukva yigʻib olinishidan bir necha oy oldin oʻtkaziladigan yarmarka oʻtkaziladi.

 

 

 Askov American, mahalliy gazeta
 Sharqiy Markaziy maktablar veb-sayti
 Askov Rutabaga festivali

Turkum:Minnesota shaharlari
Paradigma

Paradigma (grekcha — „namuna, andoza“) — ilmiy yutuqlar majmui. Paradigma u yoki bu davrda ilmiy hamjamiyat tomonidan tan olingan va yangi ilmiy tadqiqot uchun namuna asos boʻlib xizmat qilishi zarur. Mazkur tushunchani ilmiy muomalaga keng yoyilishida amerikalik tarixchi Tomas Kunning „Ilmiy inqiloblar strukturasi“ asari asosiy oʻrinni egallaydi. Tomas Kunning fikricha, paradigma ilmiy jamoatchilik birligini taʼminlaydi. Ilmiy namunani, universal qonunlarni konkret hodisalarga tadbiq etish asosida fan rivojlanadi. Umuman olganda, paradigmani ilmiy tan olingan va qaysidir davrda ilmiy tadqiqot uchun yoʻnaltirilgan bir yoki bir nechta fundamental yigʻindisi, deb taʼriflash mumkin. Shu boisdan ham ilmiy paradigma vositasida ilmiy muammolar oʻrtaga tashlanadi va uni yechish modeli namoyon boʻladi. Geosiyosiy paradigma esa tan olingan geosiyosiy nazariyalar orqali dunyoning geosiyosiy manzarasini ilmiy jihatdan aniqlash modelidir.
 

Turkum:Siyosat
Turkum:Siyosatshunoslik
Turkum:Siyosatshunoslik nazariyalari
Turkum:Siyosatshunoslik terminologiyasi
Turkum:Geosiyosat
Turkum:Nazariyalar
Turkum:Ilmiy tadqiqotlar
Turkum:Fan